Szám: KP/217-7/2021.

E L Ő T E R J E S Z T É S

**Tárgy: Beszámoló a lejárt határidejű Képviselő-testületi határozatok végrehajtásáról, a két ülés közötti fontosabb eseményekről, képviselői kérdések, közérdekű bejelentések**

**Előterjesztő: dr. Molnár Attila polgármester**

**Nagyné Varga Judit aljegyző**

**Előterjesztést készítette: Tóth-Boráros Barbara titkársági ügyintéző**

Tisztelt Képviselő-testület!

Magyarország Kormánya a 478/2020. (XI.3.) Kormányrendelet 1. §-ával 2020. november 3-án az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdette a veszélyhelyzetet. A rendkívüli veszélyhelyzetre való tekintettel polgármesteri határozat és rendelet meghozatalára a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés lehetőséget ad a polgármesternek, hiszen a képviselő-testület feladat-és határkörét egyszemélyben gyakorolja.

Az alábbi témában szükséges a Tisztelt Képviselő-testület döntéshozatala:

1. Határozatok végrehajtása

Az egyes képviselő-testületi határozatokból adódó feladatok végrehajtásáról, a Képviselő-testület két rendes ülése közötti időszak fontosabb eseményeiről, tárgyalásairól a következőkben adunk tájékoztatást.

1. **Határozatok végrehajtása**

**Komárom Város Polgármestere 78/2020. (XI.17.) számú határozatával** döntött a Komárom közterületein, önkormányzati tulajdonú területein lévő illegális hulladéklerakók felszámolása érdekében a Belügyminisztérium illegális hulladéklerakók felszámolása című pályázatán való részvételről. Komárom Város Önkormányzata benyújtotta támogatási kérelmét a Belügyminisztérium által kiírt Illegális hulladéklerakók felszámolása – „Tisztítsuk meg az országot!” pályázati felhívásra. Komárom Város Önkormányzata a pályázat keretén belül 6 921 498,- Ft támogatásban részesül. A támogatói szerződés megkötése folyamatban van.

**Komárom Város Polgármestere 103/2020. (XI.17.), valamint Komárom Város Önkormányzat Képviselő-testülete 162/2020. (XII.9.) számú határozataival** döntött a Linum HLEN Kft. üzletrészének megvásárlásáról. Komárom Város Önkormányzata megkötötte az adásvételi előszerződést a Hungaro-Len Kft-ből kiváló és a komáromi 1385/198 hrsz. alatt felvett „kivett épület, udvar” megnevezésű, 5 ha 9825 m2 alapterületű ingatlant, valamint a komáromi 1385/191 hrsz. alatt felvett „kivett beépítetlen terület” megnevezésű, 664 m2 alapterületű ingatlant tulajdonló Linum HLEN Kft-vel. Komárom Város Önkormányzata az első vételárrészletet kiegyenlítette.

**Komárom Város Polgármestere 104/2020. (XI.17.) számú határozatával** döntött a komáromi 1526 hrsz-ú, természetben a Bajcsy-Zsilinszky utca 12. szám alatti, valamint a komáromi 1515/1 hrsz-ú, természetben a Kelemen László utca 7. szám alatti ingatlanok értékesítésre történő meghirdetéséről. Az ingatlanok együttesen nettó 155.000.000.-Ft induló licit áron kerültek meghirdetésre. A megadott határidőig az ingatlanokra nem érkezett ajánlat.

**Komárom Város Polgármestere 105/2020. (XI.17.) számú határozatával** döntött a komáromi 1782/182 hrsz-ú, természetben az Árpád utca 4. - Honfoglalás 16. szám alatti ingatlan értékesítésre történő meghirdetéséről. Az ingatlan nettó 137.000.000.-Ft induló licit áron került meghirdetésre. A megadott határidőig az ingatlanra nem érkezett ajánlat.

**Komárom Város Polgármestere 106/2020. (XI.17.) számú határozatával** döntött a 4010 hrsz-ú, természetben Széchenyi István utca 7/A. szám alatti, kivett iskola, udvar megnevezésű ingatlan értékesítésre történő meghirdetéséről. Az ingatlan nettó 36.000.000.-Ft induló licit áron került meghirdetésre. A megadott határidőig az ingatlanra nem érkezett ajánlat.

**Komárom Város Polgármestere 107/2020. (XI.17.) számú határozatával** döntött a komáromi 5410/264 hrsz-ú ingatlanon, természetben a Molaj városrészben található hidroglóbuszra elhelyezett passzív tükör bérleti szerződésének 2022. december 31-ig történő meghosszabbításáról az Antenna Hungária Zrt-vel. Komárom Város Önkormányzata megkötötte a bérleti szerződést az Antenna Hungária Zrt-vel.

**Komárom Város Polgármestere 108/2020. (XI.17.) számú határozatával** döntött a komáromi 555 hrsz-ú, 2900 Komárom, Czuczor Gergely u. 17. szám alatti ingatlan földterületének 16 m2-es részére, a Móra Ferenc Általános Iskola, Szakiskola, Speciális Szakiskola udvarán található, rácsos szerkezetű toronyra vonatkozó bérleti szerződés megkötéséről az Invitech Services Kft-vel. A bérleti szerződés megkötése megtörtént.

**Komárom Város Polgármestere 109/2020. (XI.17.) számú határozatával** döntött a CB Engineering Kft. fizetési halasztási kérelméről. Komárom Város Polgármestere engedélyezte a CB Engineering Kft. számára, a komáromi 7135/12 hrsz-ú, 2000m2 terület nagyságú, kivett ipari park megnevezésű ingatlanra vonatkozó adásvételi szerződés 4. (b) bekezdésében szereplő, a vételár 80%-ára vonatkozó fizetési határidő meghosszabbítását 2020. december 15-ig. A CB Engineering Kft. a vételárat hiánytalanul, határidőre kifizetett.

**Komárom Város Önkormányzat Képviselő-testülete 163/2020. (XII.10.) számú határozatával** döntött a víziközműre vonatkozó 2020. évi gördülő fejlesztési terv módosításáról. Az Északdunántúli Vízmű Zrt. benyújtotta a Magyar Energetikai és Közmű-szabályozási Hivatalhoz  a Komárom Város Önkormányzat Képviselő-testülete által elfogadott 2020. évre vonatkozó gördülő fejlesztési terv módosítását  az ivóvíz és szennyvíz elvezető rendszerre vonatkozóan.

**Komárom Város Önkormányzat Képviselő-testülete 191/2020. (XII.15.) számú határozatával** döntött a 7135/21 hrsz-ú 1 ha 4401 m2 terület nagyságú ingatlanra vonatkozó adásvételi szerződés módosításáról. Komárom Város Önkormányzata módosította az E.ON Észak-dunántúli Áramhálózati Zrt-vel kötött adásvételi szerződést.

**Komárom Város Önkormányzat Képviselő-testülete 192/2020. (XII.15.) számú határozatával** döntött a komáromi 1170 hrsz-ú, természetben a 2900 Komárom, Térffy Gyula utcában található víztorony tetején lévő telekommunikációs eszközökkel kapcsolatos bérleti szerződésének meghosszabbításáról a Magyar Telekom Nyrt-vel. A mobiltelefon bázisállomás üzemeltetéséhez szükséges távközlési berendezések elhelyezése és üzemeltetése céljára kötött bérleti szerződés módosítása megtörtént 2030. december 31-ig.

**Komárom Város Önkormányzat Képviselő-testülete 201/2020. (XII.16.) számú határozatával** döntött a komáromi 1385/191hrsz-ú ingatlan használatára vonatkozó előszerződés megkötéséről. Komárom Város Önkormányzata megkötötte a Solymos Kft-vel az 1385/191 hrsz-ú ingatlan 375m2 terület nagyságára, 10 éves használatára, parkolók biztosítására vonatkozó előszerződést.

Kérjük a Tisztelt Képviselő-testületet, hogy a lejárt határidejű határozatokról szóló beszámoló elfogadásáról az alábbi határozati javaslatot elfogadni szíveskedjenek.

**Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere, elfogadom a lejárt határidejű Képviselő-testületi határozatok végrehajtásáról és a két ülés közötti fontosabb eseményekről, intézkedésekről szóló beszámolót.**

**Határidő: azonnal**

**Felelős: dr. Molnár Attila polgármester**

Komárom, 2021. január 27.

Nagyné Varga Juditdr. Molnár Attila

aljegyző polgármester